Mönkhoff

De Mönkhoff () is en Hoff in Eestbrügg, de fröher en Eddelgood weer. De Hoff liggt vondaag in de Gemeen Jörk in’n Landkreis Stood, Neddersassen. Dat is in de twete Miel von Oolland.

 Historie 

Dat Eddelgood Mönkhoff hett de Familie von Behr tohöört.

1618 hett Diedrich Behr ut de öllere Lien von de Familie Behr för 10.000 Speciesdaler den Andeel an dat Good Mönkhoff köfft, de vörher Jacob Behr ut de jüngere Lien von de Familie tohöört hett.Friedrich Vogell: Versuch einer Geschlechtsgeschichte des hochadelichen Hauses der Herren Behr. Schweiger & Pick, Celle 1815, Sied 102

Nadem Friedrich Behr 1782 doodbleven is, is dat Good tohoop mit dat Good Heien an Diedrich Georg Ludewig Behr fullen.Friedrich Vogell: Versuch einer Geschlechtsgeschichte des hochadelichen Hauses der Herren Behr. Schweiger & Pick, Celle 1815, Sied 132 As Diedrich Georg Ludewig Behr 1792 doodbleven is, is dat Good in gemeensamen Besitt von siene Söhns bleven.

Dat Good hett de Familie Behr bet in dat 20. Johrhunnert tohöört.

 Verwaltungsgeschicht 

De Hoff hett vör 1852 to de Hauptmannschop Moorenn von dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk, de 1932 Deel von’n Kreis Stood worrn is.

De Hoff hett polietsch bi (Wester-)Moorenn mit bihöört, ofschoonst he in Eestbrügg liggt. An’n 1. Juli 1972 sünd Moorenn un Eestbrügg mit de Gemeenreform in Neddersassen Deel von de Gemeen Jörk worrn.

 Inwahnertall 

 Religion 

De Mönkhoff is evangeelsch-luthersch präägt un höört to dat Kaspel von de Martini-Kark in Eestbrügg.

 Footnoten 

Kategorie:Oort
Kategorie:Landkreis Stood